אישטוואן צ'ילאג (רופא)

אישטוואן צ'ילאג (מקודם שטרן, בהונגרית: Csillag István; בודפשט, טרזווארוש, 7 באפריל 1913<ref></ref> – בודפשט, 8 בדצמבר 1997)<ref></ref> היה דוקטור לרפואה (MD) יהודי-הונגרי, כירורג, היסטוריון רפואי, קנדידט (דוקטורט קטן) למדעי הרפואה (C.Sc.- 1962). חבר מלא באקדמיה למדעים של ניו יורק.

== קורות חייו ==
אישטוואן שטרן (צ'ילאג פירושו בהונגרית כוכב=שטרן) נולד במשפחה יהודית של מורים. אביו היה ליפוט צ'ילאג (1879–1965), המורה לחזנות במכללה הלאומית להכשרת מורים יהודים, שגם הלחין מוזיקה ואסף שירי עם, ואמו הייתה ארז'פט פינטר, מקודם פייפר, (1969–1889)<ref></ref> בתו של איגנץ פינטר (1861–1934), שהיה מנהל בית הספר היהודי לבנות של פשט, עורך עלון החינוך היהודי ומחבר ספרי לימוד.

צ'ילאג סיים את בית הספר התיכון היהודי ברחוב אבוני ב-1931 וכן סיים ארבעה סמסטרים באקדמיה למוזיקה ע"ש פרנץ ליסט. בשל החוק המפלה יהודים באוניברסיטאות הנומרוס קלאוזוס, הוא החל את לימודי הרפואה שלו בבולוניה, ובשנת 1940 סיים באוניברסיטת פרנץ יוזף בסגד.

== קריירה ==
צ'ילאג החל את הפרקטיקה הכירורגית שלו בבית החולים סנט מרגיט. במהלך מלחמת העולם השנייה נלקח למחנות שירות עבודה (עבודות כפייה לגברים יהודים עבור הצבא ההונגרי) הוא שרד וחזר הביתה רק בתום המלחמה. בין השנים 1945-1947 עבד במחלקה הכירורגית של בית החולים סנט רוקוש. בין השנים 1947–1957 היה רופא ומרצה במרפאה הכירורגית מספר 1 של האוניברסיטה. כאשר בשנת 1957 מונה רז'ה גרגיי, פרופסור, חבר במרפאה, לראש המחלקה הכירורגית של בית החולים סנט יאנוש, הוא הלך בעקבותיו לעבודתו החדשה. ב-1961 כתב את עבודת הגמר שלו (עבודת דוקטורט) בשם "מחקרים ניסויים על טיפול בפציעות בוורידים הגדולים" וקיבל את התואר של קנדידט (דוקטורט) שלו בשנה שלאחר מכן.<ref>[https://adtplus.arcanum.hu/hu/view/OrvosiHetilap_1962_10/?pg=175&layout=s A Tudományos Minősítő Bizottság hírei] (1962. október 28.) Orvosi Hetilap, 43. szám, 2048. o.</ref> הוא עסק בעיקר בניתוחי הורידים הגדולים, השתמש בחומרים אוטופלסטיים, פיתח הליכים כירורגיים רבים חדשים, והשתלת חומרים מלאכותיים ידידותיים לרקמות פותחה על ידו כשיטתו. הוא פרש ב-1977. בשנה שלאחר מכן, נבחר לחבר מלא באקדמיה למדעים של ניו יורק. הוא היה חבר גם באגודה ההונגרית להיסטוריה רפואית.

צ'ילאג היה היסטוריון רפואה בולט, חקר את עבודתם של רופאים הונגרים בולטים ממוצא יהודי, עיבד את ההיסטוריה של בית החולים היהודי הישן ועסק בנושאי התפתחות הכירורגיה ההונגרית. פרסומיו הרבים התפרסמו בהונגרית, גרמנית, אנגלית וצרפתית.

צ'ילאג הובא למנוחות בבית הקברות היהודי ברחוב קוזמה (1D1-17-3).

== משפחתו ==
אשתו היא אנה קורץ (1922–1999).

ילדיהם:
* אישטוואן צ'ילאג
* אווה צ'ילאג

== עבודותיו העיקריות ==
* מחקרים ניסויים על טיפול בפציעות של הוורידים הגדולים (בודפשט, 1961)
* רופאים ובתי חולים יהודים ישנים בהונגריה (בודפשט, 1970)
* היסטוריה של קונספט זמלווייס בספרות הרפואית ההונגרית ([https://mek.oszk.hu/05400/05427/pdf/Semmelweis_koncepcioelozmenye.pdf בהונגרית])

== לקראה נוספת ==
* Alexander Emedi: A múlt magyar orvostörténészei. Budapest, 2002 ([https://mek.oszk.hu/05400/05412/pdf/Orvost_CsillagIstvan.pdf אלכסנדר אמדי: היסטוריונים רפואה הונגרים מהעבר.] [https://mek.oszk.hu/05400/05412/pdf/Orvost_CsillagIstvan.pdf בודפשט, 2002])
* Gergely András: Jeles magyar zsidó orvosok lexikona. Budapest, Makkabi, 2001(אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001)
* Révai új lexikona IV. (Bűn–Cyt). Főszerk. Kollega Tarsoly István. Szekszárd: Babits. 1999. ISBN 963-901-593-8 (הלקסיקון החדש של רוואי).

== קישורים חיצוניים ==
* Emlékezés Csillag Istvánra (1913–1998) in: Magyar Sebészet Volume 61 Issue 1 (2008) (akjournals.com) ([https://akjournals.com/view/journals/1046/61/1/article-p48.xml לזכרו של אישטוואן צ'לאג-כתב העת כירורגיה])
* [https://bookline.hu/product/home.action?_v=Csillag_Istvan_Regi_zsido_orvosok_es_ko&type=10&id=2106756329 ספרו: רופאים ובתי חולים יהודים ישנים בהונגריה (בודפשט, 1970)]
* [https://www.ponticulus.hu/rovatok/mnemonika/csillag-istvan-ujabb-adatok-a-semmelweis.html#gsc.tab=0 Csillag István: Újabb adatok a Semmelweis-koncepció magyarországi előzményéhez] (ponticulus.hu)
== הערות שוליים ==

קטגוריה:רופאים יהודים הונגרים
קטגוריה:היסטוריוני רפואה יהודים הונגרים
קטגוריה:כירורגים יהודים הונגרים
קטגוריה:בוגרי אוניברסיטת סגד
קטגוריה:בודפשט: אישים
קטגוריה:אישים במחנות שרות העבודה (הונגריה)
קטגוריה:ניצולי השואה: הונגריה
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1913
קטגוריה:הונגרים שנפטרו ב-1998